­­

Nyhedsbrev februar 2021

Kære forældre,

Vi holder fastelavn for børnene fredag d. 12. februar. Børnene må komme med/i udklædningstøj og vi slår katten af tønden efter vores morgensamling.

Husk at give besked om sommerferie senest 1. marts.

Mange børnehaver i vores netværk har været midlertidigt lukkede p.g.a. corona virus.

Vi er meget taknemmelige/heldige/dygtige/priser os lykkelige over, at vi ikke har fået corona virus ind i vores børnehave, endnu. Det skyldes, at vi arbejder sammen om at overholde de restriktioner, som er gældende i det ganske land og de forholdsregler vi har sat op i vores fælles børnehave. Det skal vi blive med. Derved kan vi holde børnehaven åben. Vi må ikke slække på forholdsreglerne, tværtimod. **Derfor vil vi bede jer om, at spritte børnenes hænder af inden i afleverer børnene til os om morgenen.**

Samtidig vil vi bede jer om, at lade legetøjet blive hjemme/lade det blive hos jer, når i afleverer børnene. For at undgå at virus transporteres ind i børnehaven. Endnu engang tak for jeres forståelse og tålmodighed.

Vær søde at aflevere jeres børn i dagligdagen **senest 9.30 eller efter kl. 10.00**, med mindre andet aftales. Vi holder morgensamling med børnene kl. 9.30 og de ansatte holder planlægningsmøde kl. 9.45-10.00. Derfor er det drønærgerligt at skulle modtage børn i dette tidsrum.

Aflevering og afhentning af børnene foregår **stadig** ved lågen, ring på vores dørklokke eller telefon på 33132245, hvis vi ikke er ved lågen. Når der er flere børn, som skal afleveres/afhentes kan der være lidt ventetid, vi er i gang, og vi beder jer være tålmodige. Det tager tid for jeres børn at vaske hænder, tage tøj og sko på og få samlet ejendele og taske.

Samtidig vil vi gerne viderebringe informationer og små oplevelser, og opretholde en fornuftig kontakt med jer. Dette kræver lidt tid af os alle sammen. I er selvfølgelig også velkomne til at ringe/skrive til os.

**Restriktioner/forholdsregler:**

Vi er både udenfor på legepladsen og når vi er indenfor vil der være et meget begrænset tilbud/udvalg af legetøj, som vaskes hver dag.

Kontaktflader vaskes ekstra af hver dag, ligesom børnenes hænder bliver udsat for grundig sæbeafvaskning flere gange om dagen.

Børnene afleveres (**med renvaskede og afsprittede hænder**) og afhentes (**hænderne afvaskes**). Sørg for at skrive **tydeligt** navn på børnenes madkasser, samt på deres tøj. Børnene skal stadig **ikke have legetøj** med hjemmefra.

Ved symptomer (også milde) på sygdom **skal** jeres børn holdes hjemme, og holdes hjemme indtil symptomerne er væk. Børnene skal minimum holde en feberfri dag hjemme. Børn der udviser tegn på sygdom, ringes hjem. Ved mistanke om Covid- 19 anbefaler vi, du kontakter egen læge med henblik på vurdering og evt. henvisning til test.

**Aktiviteter:** musik mandag og sang onsdag er på stand by. Skoleparat starter op torsdag d. 7. januar. Fastelavn fredag d. 12. februar.

**Lukkedagene**: For **2021** er: 29.3-31.3, 14.5, 24.12-31.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Harper, Saga og Daniel. Husk at invitere (overhoved ikke i denne tid) **alle** børn eller **alle** drenge/piger fra gruppen, når i holder børnefødselsdag hjemme.

**God februar**